Document ID: /roh_data/filtered/fineweb-2-filterrobots_roh.jsonl.gz/35268

Las trais dunnas èn vegnidas blessadas, ina dad ellas mezgrevamin. Tenor la Polizia chantunala viandavan las dunnas cun in chaun a la corda al Muot dal Sablun sur Silvaplana sin ina senda en in prà cun saiv. Ina da las vatgas-mamma ha attatgà il chaun e las dunnas. Tuttas trais dunnas èn vegnidas transportadas en l'ospital da Samedan.
La polizia sclerescha anc ils detagls da l'accident. Suenter che la vatga è s'allontanada han terzas persunas dà emprim agid fin che las forzas da salvament èn stadas al lieu.
L'ultima giada ch'ina vatga-mamma ha attatgà ina persuna è stà il prim da fanadur sin il Pass dal Bernina. In um è vegnì blessà grevamain.
RR novitads 10:00